โคมลอยยี่เป็งป่วน เชียงใหม่ยกเลิก 151 เที่ยวบิน ต้องกำหนดพื้นที่ห้าม
ลอยกระทงคนเชียงใหม่ปล่อยโคมลอยตกในรันเวย์สนามบินเชียงใหม่ 21 กระทง ทำสนามบินป่วนต้องยกเลิกไฟลต์บินกว่า 151 เที่ยวบินเพื่อหนีโคมลอย ขณะที่จังหวัดได้ออกประกาศ กำหนดพื้นที่ห้ามปล่อยโคมลอยสู่อากาศบริเวณพื้นที่เสี่ยงตามแนวขึ้น-ลงของเครื่องบิน ระหว่าง 11 - 12 พ.ย.,นักท่องเที่ยวทั้งชาวไทยและชาวต่างประเทศพากันหนีออกนอกเมืองไปเที่ยวงานเทศกาลยี่เป็งที่หนองบัวพระเจ้าหลวง ต.เชิงดอย อ.ดอยสะเก็ด จ.เชียงใหม่ โดยส่วนราชการในท้องที่จัดขึ้น ที่นี่เป็นอีกจุดที่ไม่ได้ห้ามการปล่อยโคม จึงมีนักท่องเที่ยวมาร่วมงานจำนวนมาก และร่วมกันปล่อยโคมจำนวนมากลอยขึ้นสู่ท้องฟ้าอย่างสวยงาม โดยต่างถ่ายรูปเก็บภาพความสวยงามกันจำนวนมาก เพราะในพื้นที่มีการจุดผางประทีปเป็นแสงสว่างไสวอย่างสวยงาม,ในช่วงเช้า 12 พ.ย.62 เจ้าหน้าที่ตรวจการณ์ท่าอากาศยานเชียงใหม่ ได้ตรวจพบโคมลอย ถูกกระแสลมพัดมาตกในรันเวย์ 5 ลูก แท็กซี่เวย์ 3 ลูก สนามหญ้า 6 ลูก และลอยมาตกสนามหญ้าจำนวน 7 ลูก ทั้งหมดตกมายังพื้นที่ในสนามบินจำนวน 21 ลูก ซึ่งในห้วงเทศกาลประเพณียี่เป็งเชียงใหม่ คืนวันที่ 11 และ 12 พ.ย. 62 ทางท่าอากาศยานเชียงใหม่ ได้ยกเลิกการบิน กว่า 151 เที่ยวบิน เพื่อหนีโคมลอย,ขณะเดียวกันเมื่อช่วงกลางดึกที่ผ่านมาได้มีประชาชนปล่อยโคมลอย ลอยไปติดต้นปาล์มจนเกิดเพลิงลุกไหม้ภายในลานจอดรถห้างสรรพสินค้าแห่งหนึ่ง ย่านตลาดคำเที่ยง ต.ช้างเผือก อ.เมือง เชียงใหม่ ชาวบ้านได้แจ้งให้รถดับเพลิงของทางเทศบาลนครเชียงใหม่ ไปช่วยดับไฟ เพราะเกรงจะไหม้ลุกลามไปที่อื่น แต่เมื่อเจ้าหน้าที่ดับเพลิงไปถึง มีหนุ่มใหญ่อยู่ในอาการเมาสุรา ได้ออกมาจุดประทัดเสียงดังอยู่ข้างรถดับเพลิง ที่เจ้าหน้าที่กำลังทำงานอยู่ ทางเจ้าหน้าที่ได้มาขอร้องให้ไปจุดที่อื่น สร้างความไม่พอใจให้กับหนุ่มใหญ่คนนั้นจึงมีการปะทะคารมกันขึ้น ต่อมามีคนมาห้ามไว้เพื่อไม่ให้เรื่องบานปลายและแยกย้ายกันไป,ขณะเดียวกันทางจังหวัดเชียงใหม่ได้ออกประกาศ กำหนดพื้นที่ห้ามปล่อยโคมลอยขึ้นสู่อากาศ บริเวณพื้นที่เสี่ยงตามแนวขึ้น-ลง สนามบินที่อยู่ห่างจากทางขึ้น-ลง ของเครื่องบิน โดยพื้นที่อยู่ข้างสนามบินเชียงใหม่ละ 4.6 กิโลเมตร และระยะทางยาวข้างละ 18.5 กิโลเมตร จากหัวทางวิ่งทั้ง 2 ด้านและเส้นทางการบินเข้า-ออก สนามบินเชียงใหม่ ซึ่งจะมีพื้นที่ควบคุม 5 อำเภอ ได้แก่ อ.เมืองเชียงใหม่ ครอบคลุมทุกตำบล จำนวน 16 ตำบล, อ.หางดง ทุกตำบล รวม 11 ตำบล, อ.สารภี จำนวน 4 ตำบล คือ ต.ขัวมุง, ดอนแก้ว, ท่าวังตาล และหนองผึ้ง, อ.แม่ริม จำนวน 3 ตำบล คือ ดอนแก้ว ริมใต้ และแม่สา และ อ.สันทราย จำนวน 1 ตำบล คือ ต.หนองหาร และผู้ที่จะขออนุญาตปล่อย หรืออำเภอที่จะปล่อยต้องยื่นขอรับใบอนุญาตล่วงหน้าก่อนวันจุดและปล่อยไม่น้อยกว่า 15 วัน และพื้นที่ที่อยู่นอกเขตควบคุมก็สามารถปล่อยได้ ตั้งแต่เวลา 19.00 - 01.00 น. ของวันถัดไป เท่านั้น หมดเวลากำหนดแล้วห้ามปล่อยเด็ดขาด,และทางจังหวัดยังได้ขอความร่วมมือไปยังร้านค้า โรงแรม ผู้ประกอบการต่างๆ ที่มีนักท่องเที่ยวเข้าไปพัก ไปกินอาหาร งดแจกโคมให้นักท่องเที่ยว เพื่อให้เกิดความปลอดภัยมากขึ้น และหากผู้ที่ปล่อยโคมขึ้นไปสู่อากาศ แล้วไปรบกวนหรือก่อให้เกิดอันตรายต่อการเดินอากาศ รวมถึงทำให้เกิดอัคคีภัย มีผู้ได้รับความเสียหาย ก็ต้องถูกดำเนินคดี มีโทษจำคุกไม่เกิน 5 ปี ปรับไม่เกิน 200,000 บาท.
ลอยกระทงคนเชียงใหม่ปล่อยโคมลอยตกในรันเวย์สนามบินเชียงใหม่ 21 กระทง ทำสนามบินป่วนต้องยกเลิกไฟลต์บินกว่า 151เที่ยวบินเพื่อหนีโคมลอย ขณะที่จังหวัดได้ออกประกาศ กำหนดพื้นที่ห้ามปล่อยโคมลอยสู่
ลอยกระทง,ข่าวเด่น,วันลอยกระทง,วันลอยกระทง 2562,ลอยกระทง 62,งานยี่เป็ง,ยกเลิกเที่ยวบิน,ข่าวทั่วไป